internet vaartha 342 Views
బెంగళూరు : మొదటి సీజన్‌ నుంచి రాయల్‌ చాలెంజర్స్‌ బెంగళూరు(ఆర్‌సిబి)తో తన ప్రయాణం ప్రత్యేకమని,ఈ జట్టు తరపున తనను విజయ్ మాల్యా ఎంచుకున్నారని ఆ జట్టు కెప్టెన్‌ కోహ్లీ పేర్కొన్నాడు.సన్‌ రైజర్స్‌ హైదరాబాద్‌తో మ్యాచ్‌ కోసం బెంగళూరులో ఉన్నాడు.ఈ సందర్భంగా ఆయన మాట్లాడుతూ ఆ జట్టులో ప్రపంచ స్థాయి ఆటగాళ్లు ఉన్నారని, వారి నుంచి తాను ఎంతో నేర్చుకున్నానని కోహ్లీ వివరించాడు.తనకు ఆర్‌బిసి అంటే ఎనలేని ప్రేమ అని పేర్కొన్నాడు. ఫ్రాంచైజీతో పాటు బెంగళూరు నగరం, ఇక్కడి అభిమానులు తనకు చాలా ఇష్టమని, తనకు ఈ నగరంతో మంచి కనెక్షన్‌ ఉందన్నాడు. బ్యాంకులకు తొమ్మిదివేల కోట్లను ఎగ్గొట్టి విదేశాలకు వెళ్లిన మాల్యాను కోహ్లీ ప్రశంసలతో ముంచెత్తాడు.ఆయన వల్ల తాను ఈ స్థాయిలో ఉన్నానని, ఐపిఎల్‌ ప్రారంభలో చాలెంజర్స్‌ తరపున ఆటగాడిగా, మాల్యా తనను ఎంపిక చేశాడని గుర్తు చేశాడు. ఆ తరువాతనే తాను క్రికెట్‌లో ఉన్నత శిఖరాలకు ఎదిగానని అందుకు మాల్యాకు కృతజ్ఞతలు చెప్పాడు.